《曲江宴日呈诸同年》
唐代·徐夤

鹪鹩惊与凤皇同，忽向中兴遇至公。金榜连名升碧落，紫花封至出琼宫。

天知惜日迟迟暮，春为催花旋旋红。好是慈恩题了望，白云飞尽塔连空。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。